Томаида (драма у три чина)/30
XII

АНГЕЛОС, ПРЕЂАШЊИ

ТОМАИДА: Ја идем!
АНГЕЛОС: Куда, кира?
ТОМАИДА: Кад се вратим, знаћеш где сам била и поклонићеш ми се.
АНГЕЛОС: Не пођи, кира деспина, без мене!
ТОМАИДА: Не може чета без капетана остати. 
АНГЕЛОС: Оставићу чети Ставроса, он је поуздан.
ТОМАИДА: Не, идем сама.
АНГЕЛОС: Идеш с њим?
ТОМАИДА: С њим!
АНГЕЛОС: Ко је он?
ТОМАИДА: Не знам!
АНГЕЛОС: Па ипак му верујеш?
ТОМАИДА: Верујем.
АНГЕЛОС (Одмерава деспота): Ја му не верујем!
ТОМАИДА: Рекох ти, верујем му!
АНГЕЛОС: Размисли.  
ТОМАИДА: Размислила сам, одох и збогом! (Даје руку деспоту и одлази).

Томаида (драма у три чина)